
         ROMÂNIA

MUNICIPIUL MARGHITA

  MARGITTA MEGYEI JOGÚ VÁROS – MARGHITA TOWN
        415300 - Marghita,  jud. Bihor,                                                    telefon : +40259362001

        Calea Republicii,  nr.1,                                                                                +40359409977

        Cod fiscal 4348947                                                                       fax: +40359409982

e-mail:primaria@marghita.ro
Nr. 4296 din 23.04.2025
REFERAT DE APROBARE

pentru proiectul  de hotărâre privind modificarea Organigramei, a Statului de funcții, a Regulamentului de organizare și funcționare al aparatului de specialitate al primarului Municipiului Marghita şi a celorlalte instituţii subordonate
Prezentul referat de aprobare are la bază prevederile art.6 alin.(3) si art.30 alin.(1) si alin.(2) din Legea nr.24/2000 privind normele de tehnica legislativa pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre privind modificarea modificarea Organigramei, a Statului de funcții, a Regulamentului de organizare și funcționare al aparatului de specialitate al primarului Municipiului Marghita şi a celorlalte instituţii subordonate .

             Motivul elaborării acestui proiect de hotărâre îl constituie necesitatea modificării Organigramei pentru buna funcționare a instituției. 
Ca urmare, față de cele arătate mai sus, în baza prevederilor:

-
Art.5 lit.hh), art.6, art.84 alin.(3) și alin.(4), art.129 alin.(1), alin.(2) lit.a), alin.(3) lit.c), art.136, art. 139 alin.(1), art.154, art.155 alin.(1) lit.b) și c), alin.(3) lit.b), alin.(4) lit.a), art.158, art.200, art.244, art.370 alin.(2), art. 391, art.404-406, art.543-548 din Ordonanţa de urgenţă a Guvernului nr.57/2019 privind Codul Administrativ, cu modificările și completările ulterioare,

-     Legii – cadru nr.153/2017 privind salarizarea personalului plătit din fonduri publice, cu modificările și completările ulterioare,

-     Legii nr.273/2006 privind finanțele publice locale, cu modificările și completările ulterioare,

-     O.U.G. nr.63/2010 pentru modificarea si completarea Legii nr.273/2006 privind finantele publice locale, precum și pentru stabilirea unor măsuri financiare, cu modificările și completările ulterioare, 

-        O.U.G. nr.168/2022 privind unele măsuri fiscal-bugetare, prorogarea unor termene, precum și pentru modificarea și completarea unor acte normative;

-
Legii responsabilității fiscal-bugetare nr.69/2010, republicată, cu modificările și completările ulterioare;

-
Legii contenciosului administrativ nr.554/2004, cu modificările și completările ulterioare,

-
Legii nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

-           Legii nr. 672 din 19 decembrie 2002 (*republicată*) privind auditul public intern,

-
art.196 alin.(1) lit.a) și art.197 din OUG nr.57/2019 privind Codul Administrativ, cu modificările și completările ulterioare,

           Având în vedere :

•
 Prevederile art. 244 din Ordonanţa de urgenţă a Guvernului nr.57/2019 privind Codul Administrativ, cu modificările și completările ulterioare:

            - la nivelul municipiilor primarul, poate propune consiliului local, înfiinţarea funcţiei de conducere de administrator public, în limita numărului maxim de posturi aprobate.

           -  Persoanele care pot ocupa funcţia de administrator public, de regulă, trebuie să fi absolvit studii superioare economice, administrative, tehnice sau juridice.

            -  Numirea în funcţie a administratorului public se face prin dispoziţia primarului, care are ca anexă un contract de management cu respectarea cerinţelor specifice prevăzute la art. 543.

             - Contractul de management se încheie între primar, şi administratorul public pe durată determinată. Durata contractului de management al administratorului public nu poate depăşi durata mandatului primarului, în timpul căruia a fost numit.

             -  În baza contractului de management, administratorul public poate îndeplini atribuţii de coordonare a unor compartimente ale aparatului de specialitate sau a serviciilor publice de interes local. Primarul  poate delega către administratorul public, în condiţiile legii, calitatea de ordonator principal de credite. Se exceptează funcţia de administrator public de la încadrarea în procentul de 8 % alocat funcţiilor de conducere prevăzut la art. 391.

•
Prevederile art.406 și 407 din Ordonanţa de urgenţă a Guvernului nr.57/2019 privind Codul Administrativ, cu modificările și completările ulterioare, coroborat cu dispozițiile Deciziei nr. 2/27.01.2025 a Înaltei Curți de Casație și Justiție, publicat în Monitorul Oficial al României, Partea I, nr. 186 din  4 martie 2025, care stabilește faptul că persoanele încadrate cu contract individual de muncă pe perioadă nedeterminată, în posturi de natură contractuală, pot solicita, în condițiile legii, dobândirea calității de funcționar public, prin transformarea postului de natură contractuală în post aferent funcției publice,

•
Cererea nr.2543 din   23.04.2025, al domnului Demeter Călin Florinel, angajat al Municipiului Marghita în baza Contractului Individual de Muncă, nr. 177 din 01.11.2007, în funcția de inspector, cu Studii de scurtă durată, treapta IA, în cadrul Compartimentul situatii  de urgenta, protectie civila, prin care solicită transformarea postului de natură contractuală în post aferent funcției publice;

•
Avizul Direcției Generale pentru Evidența Persoanelor, nr. 107/20.03.2025,
PROPUN:
1. Înființarea funcției de conducere de administrator public, funcție care presupune exercitarea unor atribuții dintre cele prevăzute la art. 244, alin. (5), respectiv persoanele care pot ocupa funcția de administrator public, de regulă, trebuie să fi absolvit studii superioare, conform 244, alin. (2), din Ordonanţa de urgenţă a Guvernului nr.57/2019 privind Codul Administrativ, cu modificările și completările ulterioare, cu atribuții și responsabilități, 

2. Modificarea denumirii compartimentului Audit din cadrul Primăriei Municipiului Marghita, în Compartiment Audit Public Intern, conform legislației în vigoare; 

3. Comasarea Compartimentului evidență și beneficii de asistență socială, cu Compartimentul servicii sociale și prevenire marginalizare socială și cu Compartimentul asistenţă medicală comunitară, care se va numi Compartiment servicii și beneficii privind marginalizarea socială, asistență comunitară, în cadrul  Direcției de asistență socială, având în componeță:

- 1 post inspector, clasa I, grad profesional principal,

- 1 post inspector, clasa I, grad profesional superior, 

- 1 post vacant asistent medical comunitar, principal PL ,

- 1 post vacant asistent medical comunitar, PL ,

- 1 post vacant mediator sanitar, M/G ,

- 1 post vacant mediator sanitar, M/G .

        4. 
Reorganizarea Serviciului Public Comunitar Local de Evidență a Persoanelor, pentru o mai bună funcționare a serviciului, prin următoarele compartimente :

-   Compartiment primire-înregistrare cereri-eliberări acte de identitate și dovada reședinței, având în componență:

•
1 post consilier, temporar vacant, clasa I, grad profesional superior, 

•
1 post inspector, clasa I, grad profesional superior,

•
1 post contractual de referent, M, IA,(detașat)

•
1 post contractual de referent, M, IA,(detașat)

-   Compartiment de prelucrare/gestionare date cu caracter personal, având în componență: 

•
1 post vacant  inspector, clasa I, grad profesional principal( post nou înființat),

-    Compartiment I.T. gestionarea infrastructurii informatice și suport tehnic, având în componență:

•
1 post vacant  inspector, clasa I, grad profesional principal,

-  Compartiment întocmire acte stare civilă și eliberare certificate de stare civilă, având în componență:

•
1 post inspector, clasa I, grad profesional superior

-  Compartiment validare acte de stare civilă, având în componență:

•
1 post inspector, clasa I, grad profesional superior( ocupat temporar)

  - Compartiment administrativ având în componență:

•
3 funcții contractuale vacante , respectiv 1 ingrijitor M/G, 1 arhivar și 1 sofer I M;

          5. Reorganizarea Compartimentului situații  de urgență, protecție civilă, prin desfințarea postului vacant de inspector protecție civilă, grad profesional superior și transformarea postului contractual de inspector, SSD, treapta IA, în funcție publică de inspector protecție civilă, grad profesional debutant, prin preluarea atribuțiilor de protecție civilă alături de atribuțiile în activitatea situațiilor de urgență.

6. Desființarea  Serviciului administrare ștrand, parcări și reorganizarea Direcției tehnice, prin preluarea a două compartimente de la Serviciului administrare ștrand, parcări, respectiv Compartimentul Bazin Didactic și Compartimentul Parcări; 

            6.1. Desfințarea Serviciului administrare ștrand, parcări, este necesară având în vedere înființarea S.C. Parc Balneomar S.A, care v-a prelua administrarea activității ștrandului, și a faptului că Serviciul administrare ștrand, parcări, nu mai îndeplinește normativul de personal stabilit de art.391, alin (3), lit. a) din Ordonanţa de urgenţă a Guvernului nr.57/2019 privind Codul Administrativ, cu modificările și completările ulterioare, respectiv ,,Structura organizatorică a autorităţilor şi instituţiilor publice trebuie să respecte următoarele cerinţe: a) pentru constituirea unui serviciu este necesar un număr de minimum 10 posturi de execuţie”

           6.2. Funcția publică de conducere, Șef Serviciu, grad I, al Serviciului administrare ștrand, parcări, se transformă în funcție publică de execuție, inspector, clasa I, grad profesional superior, în cadrul Compartimentului Bazin Didactic, din cadrul Direcției Tehnice. În conformitate cu prevederile art. 519, alin. (8), lit b) din Ordonanţa de urgenţă a Guvernului nr.57/2019 privind Codul Administrativ, cu modificările și completările ulterioare, completat cu art. XX, alin. (5)  din Legea nr. 296 din 26 octombrie 2023, personalul cu funcţii publice de conducere eliberat din funcţia de conducere deţinută, ca urmare a reorganizării activităţii, beneficiază de drepturile prevăzute de lege. Acesta are dreptul de a ocupa o funcţie publică de execuţie corespunzătoare vechimii şi studiilor de specialitate. Dacă nu există o funcţie publică de execuţie vacantă corespunzătoare, postul ocupat de acesta se transformă în funcţie publică de execuţie care corespunde vechimii şi studiilor de specialitate ale funcţionarului public de conducere, de regulă, la nivelul structurii organizatorice din care a făcut parte acesta”.

         6.3. Funcția publică vacantă de referent, clasa III, grad profesional asistent, din cadrul Compartimentului ștrand, va fi preluată în Compartimentului Bazin Didactic, din cadrul Direcției Tehnice.

        - Compartimentul Bazin Didactic, va avea în componență:

•
1 post inspector, clasa I, grad profesional superior, 

•
1 post vacant referent, clasa III, grad profesional asistent,

•
1 post vacant contractual de referent-salvamar, M, II

•
1 post vacant contractual de referent, M, IA

•
1 post vacant contractual de îngrijitor, M/G

•
1 post vacant contractual de îngrijitor, M/G

         - Compartimentul Parcări, va avea în componență:

•
1 post vacant contractual de referent M, II

•
1 post vacant contractual de referent M, debutant               

7. Modificarea, actualizarea și completarea Regulamentului de organizare și funcționare a aparatului de specialitate al primarului Municipiului Marghita şi a celorlalte instituții subordonate, conform celor de mai sus,

Toate modificările se regăsesc în Organigrama, Statul de funcții al Municipiului Marghita şi a celorlalte instituții subordinate, Regulamentul de organizare și funcționare al aparatului de specialitate al primarului Municipiului Marghita şi a celorlalte instituţii subordonate - Anexa nr. 1, Anexa nr.2 și Anexa nr.3  la proiectul de hotărâre.

În baza art. 129 alin.(1) și  (2) lit. a),  alin.(3) lit.c), din O.U.G.nr. 57/2019 privind Codul administrativ, cu modificările și completările ulterioare,  cu respectarea încadrării în cheltuielile  de personal aprobate în buget, consider, față de cele prezentate mai sus, că este oportună întocmirea unui proiect de hotărâre în vederea modificării Organigramei, a Statului de funcții şi a Regulamentului de organizare și funcționare al aparatului de specialitate al primarului Municipiului Marghita pentru anul 2025.
Primar,

Zsolt DEMIÁN

